
[bookmark: _Toc68813532][bookmark: _Toc92715085]INSTRUCȚIUNE PENTRU OFERTANȚI

LICITAŢIE DESCHISĂ PENTRU CONTRACTAREA SERVICIILOR DE CONSULTANȚĂ

Cerere de oferte:				CDO: 2026_EU_FSM_OSPV_LCC_003


[image: ] Data publicării anunțului:			             05 august, 2026; ora 13:00
[image: ] Termenul limită de prezentare a dosarului:	             19 August, 2026; ora 23:59:59

CONTEXT
Din 02 aprilie 2025, I.P. Keystone Moldova a demarat implementarea activităților în cadrul Proiectului „Oportunități sporite de angajare la nivel local și pentru acces la creșe pentru părinții vulnerabili” finanțat de Uniunea Europeană, cofinanțat și implementat de Fundația Soros Moldova în parteneriat cu IP Keystone Moldova și AO „Expert Grup”.
Scopul proiectului este de a susține organizațiile societății civile să se implice ca actori locali de dezvoltare ai comunităților incluzive pentru părinții vulnerabili din Moldova. 
Obiectivele proiectului: 
1) Stabilirea parteneriatelor durabile între factorii de decizie politică, Agenția Națională pentru Ocuparea Forței de Muncă, organizațiile societății civile, sectorul privat și autoritățile publice locale, în scopul dezvoltării și implementării măsurilor bazate pe dovezi și impact pentru angajarea părinților vulnerabili în 10 raioane țintă.
2) Îmbunătățirea accesului la servicii de îngrijire a copiilor, care sunt disponibile și sustenabile pentru părinții vulnerabili în 10 raioane țintă.
În cadrul Proiectului „Oportunități sporite de angajare la nivel local și pentru acces la creșe pentru părinții vulnerabili”, I.P. Keystone Moldova va contracta prin licitație deschisă un grup de consultanți (minim doi consultanți) pentru elaborarea materialelor de suport și livrarea a două sesiuni de instruire pentru moderatori locali în programul de parenting pozitiv și oferirea ulterioară a sesiunilor de mentorat (online) pentru moderatori.
În acest sens, solicităm oferte din partea persoanelor fizice interesate. 
La concurs pot participa persoane fizice rezidente în Republica Moldova. 

PRE-CALIFICAREA OFERTANȚILOR
Criterii de calificare pentru ofertanți: 
· Studii universitare în domeniul științelor socio-umane sau alte domenii conexe a tuturor membrilor grupului de consultanți;
· Minim 3 ani experiență în livrarea instruirilor pentru adulți;
· Experiență demonstrată în elaborarea materialelor didactice pentru instruiri.

PREGĂTIREA DOSARULUI

Dosarul de aplicare va cuprinde:
1) [bookmark: _Hlk195258949]Ofertă tehnică (conform Formularului A. Oferta tehnică);
2) Ofertă financiară (conform Formularului B. Oferta financiară);
3) Declarația pe propria răspundere cu privire la statutul ofertantului (conform Formularului C). 
Ofertele se depun în conformitate cu cerințele și procedura prevăzută în prezenta Instrucțiune pentru ofertanți, secțiunea: Cum și unde se depune dosarul.
[bookmark: HOW_AND_WHERE_TO_APPLY][bookmark: _bookmark3]La pregătirea dosarului, solicitanții vor examina în detaliu Termenii de referință și Instrucțiunea pentru ofertanți. 
Ofertele, precum și toată corespondența cu ofertantul vor fi în limba română.
ORAR
Următoarele termene limită se aplică acestei cereri de oferte:
	Acțiune
	Termen limită

	CDO emisă
	05 august 2026, ora 13.00

	Termen limită pentru întrebările ofertanților 
	10 august 2026, ora 13.00

	Termen limită pentru răspunsurile Keystone Moldova
	12 august 2026

	Termen limită pentru depunerea dosarelor 
	19 August,2026; ora 23:59:59

	Verificarea conformității ofertelor cu CDO
	21 august 2026

	Selecția finală a contractorului
	până la 28 august 2026

	Data de începere a contractelor
	14 septembrie 2026



[bookmark: _Hlk68694471]CUM ȘI UNDE SE DEPUNE DOSARUL
Oferta tehnică şi oferta financiară vor fi transmise în două e-mail-uri diferite, cu mențiunile aferente.
La expedierea ofertelor, vă rugăm să vă asigurați că următoarele informații sunt incluse în subiectul e- mailului:
· pentru ofertă tehnică -Subiect: 
Oferta tehnica_2026_EU_FSM_OSPV_LCC_003_Nume ofertant
· pentru ofertă financiară - Subiect: 
Oferta financiara_2026_EU_FSM_OSPV_LCC_003_Nume ofertant

Ofertele vor fi expediate la următoarea adresă electronică: moldova@khs.org 

Termen limită de depunere: 19 August, 2026; ora 23:59:59.
Keystone Moldova NU va lua în considerare dosarele depuse după termenul limită și dosarele care vor include un singur consultant.

Dosarul va include următoarele documente:
· Oferta tehnică (Formularul A), disponibil pentru descărcare ca fișier separat;
· [bookmark: _Hlk195259165]Oferta financiară (Formularul B) în MDL, disponibil pentru descărcare ca fișier separat; 
· Declarația pe propria răspundere cu privire la statutul ofertantului (conform Formularului C). Declarația se completează și semnează individual de către fiecare membru al echipei.

Cerințe
După expedierea dosarului, vă rugăm să vă asigurați că acesta a fost recepționat de Keystone Moldova sub forma unui e-mail de confirmare. Keystone Moldova este responsabilă numai pentru dosarele confirmate.

Un ofertant poate retrage, înlocui sau modifica oferta după ce a fost depusă în orice moment 
înainte de termenul limită pentru depunere, prin trimiterea unei notificări scrise către IP Keystone Moldova. Oferta înlocuită sau modificată trebuie depusă odată cu notificarea. 
Toate notificările trebuie trimise respectând procedura depunerii ofertelor, marcându-le clar prin adăugarea cuvintelor  „RETRAGERE” „SUBSTITUIRE” sau „MODIFICARE” la subiectul e-mailului.
Ofertele vor fi valabile 30 zile din momentul depunerii.

OFERTA TEHNICĂ (OT)
Oferta tehnică (datată și semnată de ofertant) va fi prezentată în limba română, în baza
Formularului A. Oferta tehnică (disponibil pentru descărcare ca fișier separat) și va include:
· CV-urile actualizate ale fiecărui consultant care va fi implicat în realizarea instruirilor, cu indicarea experienței relevante in domeniu;
· Datele de referință ale organizațiilor pentru care au fost realizate instruiri, cu indicarea persoanelor de contact, telefoanele şi poștele electronice;
· Declarațiile pe proprie răspundere cu privire la statutul ofertanților (conform Formularului C).

Oferta urmează a fi datată și semnată de către ofertant, ulterior scanată și expediată.
[bookmark: _Hlk195259634][bookmark: THE_FINANCIAL_OFFER_(FO)][bookmark: _bookmark5][bookmark: _Hlk195259704]OFERTA FINANCIARĂ (OF) 
[bookmark: _Hlk195259735]Ofertantul va utiliza Formularul B. Oferta financiară (disponibil pentru descărcare ca fișier separat). 
Oferta financiară va fi prezentată în lei moldovenești și va conține toate contribuțiile și impozitul pe venit aferent (valoarea NET-ă + contribuții de asigurări sociale - 24% + contribuții de asigurări medicale - 9% + Impozitul pe venit).
 
[bookmark: _Hlk195261617]Oferta urmează a fi datată și semnată de către ofertant, ulterior scanată și expediată. 

CRITERII DE EVALUARE
	Nr.
	Criteriu de evaluare
	Punctaj detaliat
	Punctaj maxim

	1.
	Studii și certificări relevante (pedagogie, psihologie, asistență socială, educație parentală, etc.).
	 
	20 puncte

	2.
	Experiență demonstrată în livrarea instruirilor pentru adulți (minim 3 ani). Experiență demonstrată în elaborarea materialelor didactice (curriculum, suport de curs, ghiduri. (10 puncte)
Experiență relevantă în domeniul educației timpurii, program de parenting pozitiv, activitate  metodologică, etc.). (10 puncte)
	Se vor acorda 10 de puncte pentru fiecare dintre criteriile specificate (maxim 20 de puncte)
	20 puncte

	3.
	Metodologia propusă pentru instruire:
· Claritatea și relevanța abordării metodologice pentru programul de parenting pozitiv. Integrarea metodelor interactive și participative (role-play, studii de caz, exerciții practice). (10 puncte)
· Adaptarea conținutului la specificul participanților (moderatori locali, diversitate culturală și socială). (10 puncte)
· Argumentarea eficienței programului de parenting propus bazat pe dovezi, inclusiv prezentarea fundamentării științifice, a rezultatelor obținute în implementări anterioare și/sau a evaluărilor care demonstrează eficiența acestuia. (20 puncte)
Planul de mentorat post-instruire și modalitățile de sprijin oferite. (10 puncte)
	Punctajul se acordă conform valorilor indicate pentru fiecare subcriteriu, până la maximum 50 de puncte.
	50 puncte

	4.
	Oferta financiară
	Oferta financiară urmează a fi convertită în punctaj.
	10 puncte

	
	Punctaj total
	100 puncte



Notă: Criteriile de evaluare vor fi aplicate în mod cumulativ, având în vedere experiența profesională a consultanților care depun candidatura în cadrul aceluiași dosar comun.

EVALUAREA DOSARELOR 
[bookmark: EVALUATION_OF_PROPOSALS][bookmark: _bookmark7]Evaluarea dosarelor va fi realizată în două etape:
1)  Analiza ofertelor tehnice în raport cu criteriile de evaluare enunțate și calcularea punctajului mediu atribuit. Punctajul minim de calificare pentru a trece în etapa a doua de evaluare este de 70 puncte (din 90 puncte).
2) Evaluarea ofertelor financiare prin convertirea ofertei financiare în punctaj și calcularea punctajului total evaluat.
Oferta financiară va acumula un punctaj de la 0 la 10 puncte în conformitate cu formula de calcul unică. 
Variabile: 
Σ oferta suma propusă în ofertă financiară; 
Σ max suma propusă în cea mai mare ofertă financiară; 
Σmin suma propusă în cea mai mică ofertă financiară; 
Pfin_max valoarea maximă a ofertei financiare (% ofertei financiare) din punctajul total; 
Pteh_max valoarea maximă a ofertei tehnice (% ofertei tehnice) din punctajul total; 
Punctaj total max = Pteh_max + Pfin-max; 
K = (Σ max - Σmin) / Pfin_max; 
Δ = Σmax / K – Pfin_max 
Punctaj oferta financiară = Pfin_max – (Σoferta / K - Δ). 
Punctajul final al evaluării pentru determinarea deciziei (maximum 100 de puncte) va reprezenta o cumulare a punctajului obținut de oferta tehnică (maximum 90 de puncte) și oferta financiară (maximum 10 de puncte).
Desemnarea ofertei câștigătoare
Ofertantul cu cel mai mare punctaj total acumulat va fi desemnat drept câștigător.
[bookmark: _Toc472587496][bookmark: _Toc87965854]Căi de atac
Contestațiile referitoare la solicitarea de oferte și desfășurarea procedurii de achiziție se pot expedia la adresa Keystone Moldova de către ofertanți, în termen de cel mult 3 zile de la comunicarea rezultatului procedurii de achiziție. Acestea vor fi examinate de Comisia de achiziții în termen de cel mult 3 zile de la primirea contestației.
[bookmark: AWARD_OF_THE_CONTRACT][bookmark: _bookmark8]ÎNCHEIEREA CONTRACTULUI ȘI PLATA
Instituția Privată Keystone Moldova va semna un contract de prestări servicii cu fiecare membru al grupului de consultanți. Achitarea serviciilor va fi efectuată în conformitate cu contractul de prestări servicii. Condițiile de plată vor fi negociate și agreate de ambele părți. Plata va fi efectuată în lei moldovenești, prin transfer bancar. 
CONFIDENŢIALITATE ŞI PROTECŢIA DATELOR CU CARACTER PERSONAL
Ofertele înscrise la concurs vor conține, direct sau indirect, date cu caracter personal. Keystone Moldova va asigura confidențialitatea datelor cu caracter personal în procesul de colectare, prelucrare și stocare a acestora în condițiile prevăzute de Legea nr.133/2011 privind protecția datelor cu caracter personal.

CONFLICT DE INTERESE
Principiile fundamentale pe care Keystone Moldova dorește să le accentueze în sfera conflictului de interese sunt:
· Toate conflictele de interese potențiale sau care sunt în efect trebuie declarate;
· Nici o persoană nu ar trebui să fie în poziție de decident asupra cazului său;
· Self-dealing-ul este interzis.
ANTIFRAUDĂ, CORUPȚIE ȘI PROTECȚIE
Keystone Moldova aplică cu strictețe politica de zero toleranță la practicile interzise, inclusiv fraudă, corupție, complicitate, practici neetice sau neprofesionale și obstrucționarea ofertanților. Keystone Moldova solicită tuturor ofertanților să respecte cel mai înalt standard de etică în timpul procesului de achiziție și implementare a contractului.
SALVGARDARE
Keystone Moldova declară toleranță zero față de toate formele de abuz și exploatare față de copii și adulții vulnerabili. 
Prestatorul de servicii va respecta toate legile, reglementările și cele mai bune practici aplicabile cu privire la protecția grupurilor vulnerabile, inclusiv, dar fără a se limita la copii, vârstnici și persoane cu dizabilități, și va implementa politicile, procedurile, instruirea și măsurile de raportare necesare pentru a asigura protecția acestora în timpul desfășurării activităților.
Prestatorul va respecta și va aplica o politică de toleranță zero față de orice formă de abuz sexual, hărțuire sau exploatare. Aceasta include, dar nu se limitează la, orice activitate sexuală cu copii sau alte persoane vulnerabile, și orice favoruri sexuale în schimbul ajutorului sau asistenței. Toți angajații, agenții, subcontractorii sau alți reprezentanți ai Prestatorului vor respecta toate legile și reglementările aplicabile legate de comportamentul sexual necorespunzător și vor urma instruirea necesară pentru a preveni și a răspunde la un astfel de comportament. Prestatorul va investiga și va aborda prompt orice acuzații sau suspiciuni de abuz sau exploatare sexuală și va raporta astfel de incidente autorităților legale corespunzătoare, în conformitate cu legile aplicabile.

[image: A black and blue sign with letters

AI-generated content may be incorrect.][image: ]
2

image1.png




image2.jpeg
Finantat de
Uniunea Europeana





image3.png
Fundatia
Soros

Moldova





image4.png




image5.jpeg
fa Expert-Grup

Centru Analitic Independent




